# अपनी एनडीआईएस योजना का उपयोग करना

## 3 पुस्तिकाओं में से पुस्तिका संख्या 3

### पढ़ने में आसान केवल पाठ संस्करण

Hindi | हिन्दी

## इस पुस्तिका का उपयोग कैसे करें

राष्ट्रीय विकलाँगता बीमा संस्था (National Disability Insurance Agency - NDIA) ने यह पुस्तिका तैयार की है। जब आपको 'हम' शब्द दिखाई देता है, तो इससे तात्पर्य NDIA (एनडीआईए) से है।

हमने इस पुस्तिका को पढ़ने में आसान तरीके से लिखा है।

हमने कुछ महत्वपूर्ण शब्दों को **बोल्ड** में लिखा है।

इसका अर्थ है कि अक्षर मोटे और गहरे रंग के हैं।

हम इन बोल्ड शब्दों का अर्थ समझाते हैं।

पृष्ठ 41 पर इन शब्दों की एक सूची है।

यह पढ़ने में आसान पुस्तिका एक अन्य पुस्तिका का सारांश है।

इस पुस्तिका को पढ़ने के लिए आप मदद मांग सकते/सकती हैं। कोई दोस्त, परिवार का सदस्य या सहायक व्यक्ति आपकी सहायता कर सकता है।

ऐसी कुल 3 पुस्तिकाएँ हैं, जो सभी साथ-मिलकर काम करती हैं।

पुस्तिका 1 यह समझाती है कि एनडीआईएस के लिए आवेदन कैसे करें।

पुस्तिका 2 यह समझाती है कि एनडीआईएस योजना कैसे बनाएँ।

पुस्तिका 3 यह समझाती है कि अपनी एनडीआईएस योजना का उपयोग कैसे करें।

यह पुस्तिका 3 है।

आपको इस पुस्तिका को एक ही बार में पूरा पढ़ने की आवश्यकता नहीं है।

आप अपना समय लेकर अपने लिए उचित गति से इसे पढ़ सकते/सकती हैं।

इस दस्तावेज में क्या शामिल है?

[आप अपनी एनडीआईएस योजना कैसे शुरू करते/करती हैं? 3](#_Toc118759153)

[आप अपनी योजना को कैसे देख सकते/सकती हैं? 6](#_Toc118759154)

[अपने समर्थन बजटों को समझना 12](#_Toc118759156)

[आप अपने निधीकरण का प्रबंध कैसे कर सकते/सकती हैं? 16](#_Toc118759157)

[अपनी योजना का उपयोग करना 17](#_Toc118759158)

[सेवा प्रदाता 20](#_Toc118759159)

[अपने समर्थनों और सेवाओं को शुरू करना 29](#_Toc118759160)

[यह सुनिश्चित करना कि आपकी योजना आपके लिए कारगर है 33](#_Toc118759161)

[आपकी योजना का पुनराकलन 35](#_Toc118759162)

[और अधिक जानकारी 40](#_Toc118759163)

[शब्द सूची 41](#_Toc118759164)

## आप अपनी एनडीआईएस योजना कैसे शुरू करते/करती हैं?

जब हम आपकी एनडीआईएस योजना को अनुमोदित कर देते हैं, तो हम आपसे पूछेंगे कि क्या आप:

* एक मुलाकात (मीटिंग) करना चाहते/चाहती हैं
* अपनी योजना के बारे में बात करना चाहते/चाहती हैं।

आपको अपनी योजना शुरू करने में समर्थन मिल सकता है।

आपको इन लोगों से समर्थन मिल सकता है:

* आरंभिक बचपन भागीदार
* स्थानीय क्षेत्र समन्वयक
* एनडीआईए योजनाकार।

हमने पुस्तिका 2 - अपनी एनडीआईएस योजना बनाना में समझाया है कि ये लोग कौन हैं।

आपको इन लोगों से भी समर्थन मिल सकता है:

* पुनर्वास (रिकवरी) कोच - विकलांगता-ग्रस्त लोगों को उनके मानसिक स्वास्थ्य में समर्थन देने वाला व्यक्ति
* समर्थन समन्वयक - आपको अपने एनडीआईएस समर्थनों की योजना बनाने और इनका उपयोग करने में सहायता देने वाला व्यक्ति।

ये सभी लोग इनके बारे में समझने में आपको सहायता दे सकते हैं:

* आपकी योजना
* आप किन समर्थनों का उपयोग कर सकते/सकती हैं।

वे इन कार्यों में भी आपकी सहायता कर सकते हैं:

* आपकी आवश्यकताओं को पूरा करने वाले समर्थनों की खोज करना
* किसी सेवा को बुक करने का तरीका सीखना
* अपने समुदाय के साथ जुड़ना।

और वे इनका उपयोग करने में भी आपको सहायता दे सकते हैं:

* myplace पोर्टल का
* my NDIS ऐप का।

ये लोग आपकी योजना के बारे में आपके किसी भी प्रश्न का उत्तर दे सकते हैं।

### आपके आरंभिक बचपन भागीदार, स्थानीय क्षेत्र समन्वयक या एनडीआईए योजनाकार के संपर्क विवरण

|  |  |
| --- | --- |
| नाम |  |
| फोन नंबर |  |
| ईमेल पता |  |
| कार्यालय का पता |  |

## आप अपनी योजना को कैसे देख सकते/सकती हैं?

जब हम आपकी योजना में शामिल सभी बातों से सहमत हो जाते हैं, तो हम आपको इसकी एक प्रति भेजेंगे।

हम 7 दिनों के अंदर ऐसा करेंगे।

हम आपसे यह भी पूछेंगे कि आप किस प्रारूप (फॉर्मेट) में अपनी योजना प्राप्त करना चाहते/चाहती हैं।

उदाहरण के लिए, पत्र में या ईमेल से।

आप अपनी योजना को यहाँ भी देख सकते/सकती हैं:

* myplace पोर्टल
* my NDIS ऐप।

### myplace portal

myGov वेबसाइट पर myplace portal उपलब्ध है।

हमने पुस्तिका 2 - अपनी एनडीआईएस योजना बनाना में समझाया है कि आप myplace को अपने myGov खाते के साथ कैसे लिंक कर सकते/सकती हैं।

जब आप पहली बार myplace का उपयोग करते/करती हैं, तो हम आपको एक कोड भेजेंगे।

यह कोड आपको अपना खाता सेट अप करने में सहायता देगा।

आप myplace portal पर वह योजना देख सकते/सकती हैं, जो आपके पास:

* अभी है
* पहले कभी थी।

आप myplace portal पर इन बातों की जांच भी कर सकते/सकती हैं:

* अपनी संपर्क जानकारी
* एनडीआईएस की ओर से प्राप्त संदेश।

और आप:

* अपने आरक्षणों (बुकिंग्स) का प्रबंध कर सकते/सकती हैं
* अपने सभी भुगतान देख सकते/सकती हैं।

### my NDIS ऐप

आप my NDIS ऐप को यहाँ से डाउनलोड कर सकते/सकती हैं:

* गूगल प्ले से
* ऐप्पल ऐप स्टोर से।

my NDIS ऐप पर आप:

* अपने व्यक्तिगत विवरणों और योजना के बारे में जानकारी को देख सकते/सकती हैं
* अपनी योजना में शामिल **निधीकरण** को देख सकते/सकती हैं
* अपने भुगतानों का प्रबंधन करते हैं।

निधीकरण सरकार की ओर से मिलने वाला पैसा होता है, जिससे समर्थन और सेवाओं के लिए भुगतान किया जाता है।

## आरंभिक बचपन भागीदार (Early childhood partners)

आपकी योजना में दी गई जानकारी आपकी योजना के बारे में चर्चा पर आधारित होगी।

आपकी योजना में 5 भाग होंगे।

1. आपके बारे में जानकारी

इस भाग में इन विषयों पर जानकारी होती है:

* आपकी विकलांगता
* आपकी दिन-प्रतिदिन की गतिविधियाँ
* आप कहाँ रहते/रहती हैं और किसके साथ रहते/रहती हैं
* आपको वर्तमान में कौन समर्थन देता है।

2. परिवार और दोस्त

इस भाग में यह जानकारी होती है कि आपके परिवार और दोस्त आपको अपने लक्ष्यों की ओर काम करने के लिए कैसे समर्थित करते हैं।

3. सेवाएँ और सामुदायिक समूह

इस भाग में समुदाय या सरकार द्वारा दिए जाने वाले समर्थनों के बारे में जानकारी होती है।

4. आपके लक्ष्य

इस भाग में वे लक्ष्य शामिल होते हैं, जिनकी दिशा में आप काम करना चाहते/चाहती हैं।

5. निधीकृत समर्थन

इस भाग में समझाया जाता है कि आपके पास क्या निधीकरण उपलब्ध है।

### आपकी योजना में और क्या जानकारी होती है?

आपकी योजना में कुछ समर्थन 'कथित समर्थन' हो सकते हैं।

इसका अर्थ है कि आपको इस प्रकार के समर्थन के लिए ही निधीकरण का उपयोग करने की आवश्यकता होगी।

और आपकी योजना में कुछ समर्थन 'इन-काइंड समर्थन' हो सकते हैं।

इसका अर्थ है कि सरकार ने पहले से ही इन समर्थनों के लिए भुगतान कर दिया है।

और इनका भुगतान करने के लिए आपको अपने निधीकरण का उपयोग करने की आवश्यकता नहीं है।

आपकी योजना में कुछ समर्थनों के लिए 'दर बताने की आवश्यकता' इंगित हो सकती है।

इसका अर्थ है कि समर्थन के लिए अपने निधीकरण का उपयोग करने से पहले आपको हमें और अधिक जानकारी देने की आवश्यकता होगी।

यदि आप अंग्रेज़ी का उपयोग दूसरी भाषा के रूप में करते/करती हैं, तो आप अपनी योजना में शामिल समर्थनों का उपयोग करने में सहायता के लिए एक दुभाषिया प्राप्त कर सकते/सकती हैं।

आपको दुभाषिए के लिए भुगतान करने की आवश्यकता नहीं है।

दुभाषिया ऐसा व्यक्ति होता है, जो:

* आपकी भाषा बोलता है
* यह समझने में आपको सहायता देता है कि कोई क्या बोल रहा है।

यदि आपको अपनी विकलांगता के कारण दुभाषिए के समर्थन की आवश्यकता है, तो आप उनकी सेवा हासिल करने के लिए अपने निधीकरण का उपयोग कर सकते/सकती हैं।

उदाहरण के लिए, यदि आपकी विकलांगता आपकी सुनने की क्षमता को प्रभावित करती है।

### यदि आप अपनी योजना के कुछ हिस्से बदलना चाहते/चाहती हैं, तो क्या होगा?

आप अपनी योजना में शामिल लक्ष्यों को कभी भी बदल सकते/सकती हैं।

आप अपने बारे में शामिल जानकारी को भी बदल सकते/सकती हैं।

उदाहरण के लिए, आवास बदलने पर अपना पता बदलना।

आप हमसे यह जानकारी बदलने के लिए कह सकते/सकती हैं:

* अपने लक्ष्य
* अपना विवरण।

ऐसा करने पर हम आपकी नई योजना की एक प्रति आपको भेजेंगे।

आप अपनी योजना बदलने के लिए इनसे सहायता प्राप्त कर सकते/सकती हैं:

* आपका आरंभिक बचपन भागीदार
* स्थानीय क्षेत्र समन्वयक
* आपका एनडीआईए योजनाकार।

#### आप हमसे संपर्क कैसे कर सकते/सकती हैं?

आप यहाँ हमारी वेबसाइट पर जा सकते/सकती हैं [www.ndis.gov.au](http://www.ndis.gov.au)

या आप हमें **1800 800 110** पर कॉल कर सकते/सकती हैं।

### यदि आप अपनी योजना में शामिल बातों से सहमत नहीं हैं, तो क्या होगा?

यदि आप अपनी योजना से खुश नहीं हैं, तो आपको इनसे बात करनी चाहिए:

* आपका आरंभिक बचपन भागीदार।
* स्थानीय क्षेत्र समन्वयक
* आपका एनडीआईए योजनाकार।

वे इनके बारे में समझा सकते हैं:

* हमारे निर्णय
* आप अपने निधीकरण का उपयोग कैसे कर सकते/सकती हैं।

वे किसी समस्या को सुधारने में भी आपकी सहायता कर सकते/सकती हैं।

यदि आप अभी भी हमारे निर्णय से सहमत नहीं हैं, तो आप हमसे एक **आंतरिक समीक्षा** कराने के लिए निवेदन कर सकते/सकती हैं।

आंतरिक समीक्षा में हम यह देखने के लिए आपकी योजना की जांच करते हैं कि क्या:

* यह अच्छी तरह से काम कर रही है
* इसे बेहतर बनाया जा सकता है।

अपनी योजना प्राप्त करने के बाद आपके पास हमारे निर्णय की समीक्षा कराने के उद्देश्य से हमसे निवेदन करने के लिए 3 महीने का समय होता है।

हमारे द्वारा इसकी समीक्षा करने की अवधि के दौरान आप अपनी योजना का उपयोग करना जारी रख सकते/सकती हैं।

यदि आप हमारे द्वारा निर्णय की समीक्षा किए जाने के बाद भी खुश नहीं हैं, तो आप **प्रशासनिक अपील न्यायाधिकरण (एएटी) [Administrative Appeals Tribunal (AAT)]** से संपर्क कर सकते/सकती हैं।

एएटी (AAT) सरकारी निर्णयों की समीक्षा करता है।

आप एएटी (AAT) को कॉल कर सकते/सकती हैं।  
**1800 228 333**

आप एएटी (AAT) की वेबसाइट पर जा सकते/सकती हैं।  
[www.aat.gov.au](http://www.aat.gov.au/)

## अपने समर्थन बजटों को समझना

हम अलग-अलग प्रकार के समर्थनों के भुगतान के लिए आपके निधीकरण को विभाजित करेंगे।

हम इसे आपका **समर्थन बजट** कहते हैं।

3 प्रकार के समर्थन बजट होते हैं:

1. मूल समर्थन
2. पूंजी समर्थन
3. क्षमता निर्माण समर्थन।

हमने आगे के पृष्ठों में इनमें से हरेक समर्थन के बारे में समझाया है।

### मूल समर्थन बजट

मूल समर्थन बजट दैनिक गतिविधियों में आपकी सहायता करते हैं।

इस बजट में 4 प्रकार के समर्थन शामिल हैं:

1. दैनिक जीवन में सहायता

यह निधीकरण आपके दैनिक जीवन में आवश्यक समर्थनों के लिए है, जैसे आपके घर की साफ-सफाई।

इसे कभी-कभी 'दैनिक गतिविधियाँ' भी कहा जाता है।

2. उपयोग की जाने वाली वस्तुएँ

यह निधीकरण आपकी आवश्यकता की दैनिक वस्तुओं के लिए है, जैसे आपको खाना खाने में सहायता देने वाले उपकरण।

3. सामाजिक और सामुदायिक भागीदारी में सहायता

यह निधीकरण गतिविधियों में भाग लेने के लिए आपको समर्थन देने वाले किसी व्यक्ति के लिए है।

इसे कभी-कभी 'सामाजिक, सामुदायिक और नागरिक भागीदारी' कहा जाता है।

4. परिवहन

यह निधीकरण आपको अपने लक्ष्यों की ओर कार्य करने में सहायता देने के लिए अलग-अलग जगहों पर जाने में सहायता करता है।

उदाहरण के लिए, कार्यस्थल पर जाना।

हरेक व्यक्ति इस निधीकरण का उपयोग अलग-अलग तरीकों से करता है।

### पूंजी समर्थन बजट

पूंजी समर्थन बजट अधिक महंगी **समर्थनकारी तकनीकी** के लिए है।

समर्थनकारी तकनीकी निम्नलिखित काम कर सकती है:

* काम-काज करना आसान बनाना
* आपको सुरक्षित रखना।

समर्थनकारी तकनीकी:

* सहायक साधन या उपकरण हो सकती है
* उपयोग करने के लिए एक प्रणाली हो सकती है।

इस बजट में 2 समर्थन वर्ग हैं:

1. समर्थनकारी तकनीकी:  
   यह निधीकरण इधर-उधर आने-जाने और संवाद करने के उपकरणों के लिए है।
2. गृह संशोधन   
   यह निधीकरण आपके घर में संशोधनों के लिए भुगतान करता है।

### क्षमता निर्माण समर्थन बजट

क्षमता निर्माण समर्थन बजट आपको अपने लक्ष्यों की ओर काम करने में सहायता देता है।

यह बजट आपको समर्थन देता है, ताकि आप:

* अपने काम-काज खुद कर पाएँ
* नई कुशलताएँ सीख पाएँ।

इस बजट में 9 समर्थन वर्ग हैं।

1. समर्थन समन्वय

यह निधीकरण आपको अपनी योजना का उपयोग करने में सहायता देने के उद्देश्य से किसी समर्थन समन्वयक के लिए भुगतान करता है।

2. बेहतर आवासीय व्यवस्थाएँ

यह निधीकरण आपको एक अच्छे आवास की खोज करके वहाँ रहने में सहायता देने के उद्देश्य से समर्थन के लिए भुगतान करता है।

इसे कभी-कभी ‘CB home living' (घर में रहने के लिए क्षमता-निर्माण) भी कहा जाता है।

3. सामाजिक और सामुदायिक भागीदारी में वृद्धि

यह निधीकरण इन बातों में आपको सहायता देने के उद्देश्य से समर्थन के लिए भुगतान करता है:

* नई कुशलताएँ सीखना
* समुदाय में प्रतिभाग लेना।

इसे कभी-कभी ‘CB social community and civic participation’ (सामाजिक, समुदायिक और नागरिक भागीदारी के लिए क्षमता-निर्माण) भी कहा जाता है।

4. रोजगार खोजना और बनाए रखना

यह निधीकरण आपको रोजगार खोजने और बनाए रखने में सहायता देने के उद्देश्य से समर्थनों के लिए भुगतान करता है।

इसे कभी-कभी ‘CB employment' (रोजगार के लिए क्षमता-निर्माण) भी कहा जाता है।

5. बेहतर संबंध

यह निधीकरण आपको सकारात्मक तरीके से काम करने में सहायता देने के लिए है।

इसे कभी-कभी ‘CB relationships’ (संबंधों के लिए क्षमता-निर्माण) भी कहा जाता है।

6. बेहतर स्वास्थ्य और सकुशलता

यह निधीकरण आपको स्वस्थ जीवन जीने का तरीका सीखने में सहायता देता है।

इसे कभी-कभी ‘CB health and wellbeing’ (स्वास्थ्य और सकुशलता के लिए क्षमता-निर्माण) भी कहा जाता है।

7. सीखने में सुधार

यह निधीकरण तब उपलब्ध होता है, जब आप स्कूल से विश्वविद्यालय या टेफ में पारगमन करते/करती हैं।

इसे कभी-कभी ‘CB lifelong learning’ (आजीवन सीखने के लिए क्षमता-निर्माण) भी कहा जाता है।

8. बेहतर जीवन विकल्प

यह निधीकरण आपको अपनी योजना में पैसों का प्रबंध करने में सहायता देने वाले योजना प्रबंधक के लिए है।

इसे कभी-कभी ‘CB choice and control’ (विकल्प और नियंत्रण के लिए क्षमता-निर्माण) भी कहा जाता है।

9. दैनिक जीवन में सुधार

यह निधीकरण आपको इन बातों के लिए समर्थन देता है:

* खुद और भी अधिक काम करना
* समुदाय में प्रतिभाग लेना।

इसे कभी-कभी ‘CB daily activity’ (दैनिक गतिविधियों के लिए क्षमता-निर्माण) भी कहा जाता है।

## आप अपने निधीकरण का प्रबंध कैसे कर सकते/सकती हैं?

आपकी योजना में समझाया गया है कि आप अपने निधीकरण का प्रबंध कैसे कर सकते/सकती हैं।

आपकी योजना में यह बताया जाएगा कि क्या:

* आप आत्म-प्रबंधन (सेल्फ-मैनेज) करेंगे/करेंगी - जब आप अपनी योजना का प्रबंध खुद करते/करती हैं
* आपके पास एक योजना प्रबंधक होगा – ऐसा व्यक्ति, जिसे आप अपने निधीकरण का प्रबंध करने में अपनी सहायता के लिए काम पर रखते/रखती हैं
* आप अपने निधीकरण का प्रबंधन एनडीआईए द्वारा कराएँगे/कराएँगी।

आप इन विकल्पों के संयोजन का चयन भी कर सकते/सकती हैं।

उदाहरण के लिए, कुछ निधीकरण का प्रबंध आप खुद कर सकते/सकती हैं, और बाकी का प्रबंध एनडीआईए करता है।

हमने पुस्तिका 2 - अपनी एनडीआईएस योजना बनाना, में इनके बीच का अंतर समझाया है।

यदि आपके निधीकरण का प्रबंध इनके द्वारा किया जाता है, तो भी आपके पास अपनी योजना में विकल्प और नियंत्रण उपलब्ध होगा:

* योजना प्रबंधक
* एनडीआईए।

यदि आप अपने निधीकरण के प्रबंध का तरीका बदलना चाहते/चाहती हैं, तो आप इनसे बात कर सकते/सकती हैं:

* आरंभिक बचपन भागीदार।
* स्थानीय क्षेत्र समन्वयक
* एनडीआईए योजनाकार।

## अपनी योजना का उपयोग करना

### आप अपने निधीकरण को किसपर खर्च कर सकते/सकती हैं?

जब आप यह चयन कर रहे/रही हों कि अपना निधीकरण किसपर खर्च करना है, तो आपको हमारे नियमों का अनुपालन सुनिश्चित करने की आवश्यकता होगी।

हमारे पास कुछ प्रश्न हैं, जिनका आप उत्तर दे सकते/सकती हैं।

ये प्रश्न इस बात का पता लगाने में आपको सहायता दे सकते हैं कि आप अपना निधीकरण किसपर खर्च कर सकते/सकती हैं।

आप हरेक प्रश्न के लिए 'हाँ' या 'नहीं' पर सही का निशान लगा सकते/सकती हैं।

#### प्रश्न 1

क्या यह समर्थन आपको अपनी योजना में शामिल लक्ष्यों की ओर कार्य करने में सहायता देगा?

हाँ

नहीं

#### प्रश्न 2

क्या समर्थन की लागत पैसों के लिए सबसे अच्छा मूल्य है?

हाँ

नहीं

#### प्रश्न 3

क्या आप अपने बजट से समर्थन का भुगतान कर सकते/सकती हैं?

हाँ

नहीं

#### प्रश्न 4

क्या यह समर्थन आपके जीवन के अलग-अलग क्षेत्रों में आपकी सहायता करेगा?

उदाहरण के लिए, क्या आपके समर्थन इन बातों में आपकी सहायता करेंगे:

* रोजगार खोजना और उसे बनाए रखना
* जब आप स्कूल या विश्वविद्यालय जाते/जाती हैं
* समुदाय के साथ जुड़ना, जिसमें आपके परिवार और दोस्त भी शामिल हैं।

हाँ

नहीं

#### प्रश्न 5

क्या एनडीआईएस के बजाय सरकारी सेवाएँ समर्थन के लिए भुगतान कर सकती हैं?

उदाहरण के लिए, क्या आप इनसे समर्थन प्राप्त कर सकते/सकती हैं:

* स्वास्थ्य सेवाएँ, जैसे अस्पताल या डेंटिस्ट
* शिक्षा सेवाएँ, जैसे विश्वविद्यालय
* आवासीय सेवाएँ
* जनपरिवहन।

हाँ

नहीं

#### प्रश्न 6

क्या समर्थन से आपको सामुदायिक गतिविधियों में भाग लेने में सहायता मिलेगी?

इनमें ये लोग शामिल हैंः

* दोस्तों के साथ समय बिताना
* रोजगार खोजना और बनाए रखना।

हाँ

नहीं

#### प्रश्न 7

क्या समर्थन सुरक्षित है?

हाँ

नहीं

### आप अपने उत्तरों का उपयोग कैसे कर सकते/सकती हैं?

यदि आपने इन सभी प्रश्नों के लिए 'हाँ' पर सही का निशान लगाया है, तो आपके समर्थन अच्छा विकल्प हो सकते हैं:

* आपके लिए
* आपके निधीकरण के लिए।

लेकिन यदि आपने इनमें से किसी भी प्रश्न के लिए 'नहीं' पर सही का निशान लगाया है, तो हो सकता है कि आप अन्य समर्थन भी देखना चाहें।

## सेवा प्रदाता

### सेवा प्रदाता क्या होता है?

**सेवा प्रदाता** अन्य लोगों को एक सेवा उपलब्ध कराके उन्हें समर्थन देता है।

सेवा प्रदाता इनमें से कोई हो सकता है:

* संगठन
* व्यक्ति-विशेष।

हरेक सेवा प्रदाता अलग-अलग होता है।

इसलिए यह महत्वपूर्ण है कि आप एक ऐसे सेवा प्रदाता की खोज करें, जो आपकी आवश्यकताओं को पूरा कर सके।

**एनडीआईएस गुणवत्ता एवं रक्षोपाय आयोग (एनडीआईएस आयोग) [NDIS Quality and Safeguard Commission (NDIS Commission)]** यह सुनिश्चित करता है कि एनडीआईएस में शामिल होने वाले विकलांगता-ग्रस्त लोग:

* सुरक्षित रहते हैं
* अच्छी सेवाएँ प्राप्त करते हैं।

कुछ सेवा प्रदाता उस सूची में शामिल होते हैं, जिसपर एनडीआईएस आयोग दृष्टि रखता है।

हम उन्हें **पंजीकृत प्रदाता** कहते हैं।

यह आवश्यक है कि पंजीकृत प्रदाता एनडीआईएस आयोग के नियमों का पालन करें, ताकि वे ऐसे समर्थन उपलब्ध कराएँ जो:

* सुरक्षित हैं
* अच्छे हैं।

कुछ सेवा प्रदाता इस सूची में शामिल नहीं होते हैं।

हम उन्हें गैर-पंजीकृत प्रदाता कहते हैं।

### आप सेवा-प्रदाताओं को कैसे ढूंढ सकते/सकती हैं?

एक बार यह पता लगा लेने के बाद कि आप कौन सी सेवाएँ चाहते/चाहती हैं, आप ऐसे सेवा प्रदाताओं के बारे में जानकारी प्राप्त कर सकते/सकती हैं जो:

* आपके क्षेत्र में उपलब्ध हैं
* आपके लिए सही हैं।

आप सेवा प्रदाताओं की खोज यहाँ कर सकते/सकती हैं:

* myplace portal पर
* हमारी वेबसाइट पर उपलब्ध Provider Finder पर। [www.ndis.gov.au/participants/working-providers/find-registered-provider/provider-finder](http://www.ndis.gov.au/participants/working-providers/find-registered-provider/provider-finder)

यदि आपको अपने क्षेत्र में कोई सेवा प्रदाता मिल नहीं रहा है, तो आप इनसे बात कर सकते/सकती हैं:

* आरंभिक बचपन भागीदार
* स्थानीय क्षेत्र समन्वयक
* एनडीआईए योजनाकार।

आपको फोन या ऑनलाइन माध्यम से कुछ समर्थन मिल सकता है।

उदाहरण के लिए, आप वीडियो कॉल के माध्यम से कुछ समर्थन प्राप्त कर सकते/सकती हैं।

### आप सही सेवा प्रदाता का चयन कैसे कर सकते/सकती हैं?

हो सकता है कि आपने एनडीआईएस में शामिल होने से पहले कुछ सेवा प्रदाताओं का उपयोग किया हो।

आप उनके साथ फिर से काम करने का चयन कर सकते/सकती हैं।

लेकिन यदि आपके निधीकरण का प्रबंध एनडीआईए द्वारा किया जाता है, तो आपके लिए पंजीकृत प्रदाताओं का उपयोग करना आवश्यक होगा।

या आप नए सेवा प्रदाताओं के साथ काम करने का चयन कर सकते/सकती हैं।

किसी सेवा प्रदाता का उपयोग करने पर विचार करते समय आप उनसे कुछ प्रश्न पूछ सकते/सकती हैं।

क्या आप एक पंजीकृत प्रदाता हैं?

आप मुझे अपने लक्ष्यों की ओर काम करने में कैसे सहायता देंगे?

आपकी सेवा का क्या शुल्क है?

क्या मैं अपने साथ काम करने वाले व्यक्ति का चयन कर सकता/सकती हूँ?

क्या आप मेरे लिए उपयुक्त समय पर सेवा प्रदान कर सकते/सकती हैं?

कोई समस्या होने पर मैं आपको कैसे बता सकता/सकती हूँ?

### अपनी योजना साझा करना

यदि आप चाहें, तो आप अपनी योजना को अन्य लोगों के साथ साझा करने का चयन कर सकते/सकती हैं।

यदि आप चाहते/चाहती हैं कि हम निम्नलिखित को साझा करें, तो आपको हमें अपनी सहमति देनी होगी:

* आपकी पूरी योजना
* आपकी योजना का कुछ अंश।

जब आप सहमति देते/देती हैं, तो आप यह बताते/बताती हैं कि कुछ करना ठीक है।

आप हमें इन माध्यमों से अपनी सहमति दे सकते/सकती हैं:

* myplace portal पर
* किसी एनडीआईए कार्यालय में।

### अपने लिए सही सेवा प्रदाता की खोज करें

जैसे-जैसे आप अलग-अलग सेवा प्रदाताओं की खोज करते/करती हैं, आप इस बारे में नोट्स बनाकर रख सकते/सकती हैं कि आपको किसके साथ काम करना पसंद हो सकता है।

#### सेवा प्रदाता 1

आपका लक्ष्य क्या है?

|  |
| --- |
|  |

आपको किस समर्थन की आवश्यकता है?

|  |
| --- |
|  |

ऐसी कौन सी बात है, जो किसी सेवा प्रदाता को यह समर्थन उपलब्ध कराने के लिए सही बनाती है?

|  |
| --- |
|  |

आप किस प्रदाता का उपयोग कर सकते/सकती हैं?

|  |
| --- |
|  |

#### सेवा प्रदाता 2

आपका लक्ष्य क्या है?

|  |
| --- |
|  |

आपको किस समर्थन की आवश्यकता है?

|  |
| --- |
|  |

ऐसी कौन सी बात है, जो किसी सेवा प्रदाता को यह समर्थन उपलब्ध कराने के लिए सही बनाती है?

|  |
| --- |
|  |

आप किस प्रदाता का उपयोग कर सकते/सकती हैं?

|  |
| --- |
|  |

#### सेवा प्रदाता 3

आपका लक्ष्य क्या है?

|  |
| --- |
|  |

आपको किस समर्थन की आवश्यकता है?

|  |
| --- |
|  |

ऐसी कौन सी बात है, जो किसी सेवा प्रदाता को यह समर्थन उपलब्ध कराने के लिए सही बनाती है?

|  |
| --- |
|  |

आप किस प्रदाता का उपयोग कर सकते/सकती हैं?

|  |
| --- |
|  |

#### सेवा प्रदाता 4

आपका लक्ष्य क्या है?

|  |
| --- |
|  |

आपको किस समर्थन की आवश्यकता है?

|  |
| --- |
|  |

ऐसी कौन सी बात है, जो किसी सेवा प्रदाता को यह समर्थन उपलब्ध कराने के लिए सही बनाती है?

|  |
| --- |
|  |

आप किस प्रदाता का उपयोग कर सकते/सकती हैं?

|  |
| --- |
|  |

#### सेवा प्रदाता 5

आपका लक्ष्य क्या है?

|  |
| --- |
|  |

आपको किस समर्थन की आवश्यकता है?

|  |
| --- |
|  |

ऐसी कौन सी बात है, जो किसी सेवा प्रदाता को यह समर्थन उपलब्ध कराने के लिए सही बनाती है?

|  |
| --- |
|  |

आप किस प्रदाता का उपयोग कर सकते/सकती हैं?

|  |
| --- |
|  |

## अपने समर्थनों और सेवाओं को शुरू करना

### मूल्य निर्धारण

हम सेवा प्रदाताओं द्वारा लिए जा सकने वाले मूल्यों पर सीमा लगाते हैं।

सेवा प्रदाता इस सीमा से कम मूल्य लागू कर सकते हैं, लेकिन अधिक नहीं।

हमारी मूल्य सीमाएँ आपको अपने समर्थन में पैसों के लिए अच्छी वसूली प्राप्त करने में सहायता दे सकती हैं।

### सेवा अनुबंध

**सेवा अनुबंध** आपके और आपके सेवा प्रदाता के बीच एक लिखित योजना होती है।

इसमें इन बातों के बारे में समझाया जाता है:

* आप कौन से समर्थनों का उपयोग करेंगे/करेंगी
* आपका सेवा प्रदाता आपको समर्थन कैसे उपलब्ध कराएगा
* समर्थनों का शुल्क क्या है।

सेवा अनुबंध यह सुनिश्चित करने में आपकी सहायता करता है कि आपको वे समर्थन प्राप्त हो रहे हैं, जिनके लिए आपने भुगतान किया है।

अपने सेवा अनुबंध की एक प्रति रखना अच्छा विचार होता है।

सेवा अनुबंध बनाते समय आप परिवार के किसी सदस्य या मित्र से समर्थन प्राप्त कर सकते/सकती हैं।

सेवा अनुबंध को समझने में आपके सेवा प्रदाता को आपकी सहायता करनी चाहिए।

हमारे पास अपनी वेबसाइट पर सेवा अनुबंधों के बारे में आसानी से पढ़ी जा सकने वाली जानकारी उपलब्ध है।  
[www.ndis.gov.au/providers/working-provider/connecting-participants/service-agreements](http://www.ndis.gov.au/providers/working-provider/connecting-participants/service-agreements)

### आरक्षण (बुकिंग्स)

आपको अपने सेवा प्रदाता के साथ **सेवाओं के आरक्षण** के लिए व्यवस्था करनी होगी, जब आपने:

* अपनी आवश्यकता के समर्थन तय कर लिए हैं
* एक सेवा प्रदाता चुन लिया है।

सेवा आरक्षण में शामिल हैं:

* आपको किस प्रकार का समर्थन उपलब्ध कराया जा रहा है
* आरक्षण कितने समय के लिए है
* सेवा का शुल्क क्या होगा।

आप केवल पंजीकृत प्रदाताओं के साथ ही सेवाओं का आरक्षण कर सकते/सकती हैं।

सेवा आरक्षण में केवल वे ही समर्थन शामिल होते हैं, जिनके लिए आप और आपके सेवा प्रदाता सहमत हुए हैं।

आपका पंजीकृत प्रदाता myplace portal पर सेवा आरक्षण कर सकता है।

आप भी myplace portal पर सेवा आरक्षण कर सकते/सकती हैं।

आप किसी भी समय सेवा आरक्षण को बदल या रद्द कर सकते/सकती हैं।

लेकिन आपको इस बात की जांच करनी चाहिए कि आपका सेवा अनुबंध आरक्षण को रद्द करने या बदलने के बारे में क्या कहता है।

उदाहरण के लिए, उन्हें इसके बारे में एक दिन पहले जानने की आवश्यकता हो सकती है।

आपने जो पैसे खर्च नहीं किए हैं, हम उन्हें आपके बजट में वापस डाल देंगे।

### अपनी सेवाओं के लिए भुगतान करना

आप myplace portal के माध्यम से अपने समर्थनों और सेवाओं के लिए भुगतान करते/करती हैं।

#### यदि आप आत्म-प्रबंधन करते/करती हैं

यदि आप आत्म-प्रबंधन करते/करती हैं, तो आपकी सेवाओं का भुगतान करने के लिए 2 तरीके उपलब्ध हैं।

आपके सेवा प्रदाता द्वारा आपको **इन्वॉइस** भेजे जाने के बाद आप myplace portal के माध्यम से भुगतान का निवेदन कर सकते/सकती हैं।

इन्वॉइस एक दस्तावेज होता है, जिसमें ये बातें शामिल होती हैं:

* सेवाओं की सूची, जिनके लिए भुगतान करना है
* वह धनराशि, जिसका भुगतान करना है।

या आप खुद अपने पैसों से सेवा का भुगतान कर सकते/सकती हैं।

और पैसे वापिस प्राप्त करने के लिए इनके माध्यम से भुगतान का निवेदन कर सकते/सकती हैं:

* myplace पोर्टल
* my NDIS ऐप का।

आपको अपने सभी भुगतानों का रिकॉर्ड रखना होगा।

इसमें आपकी सभी इन्वॉइसें भी शामिल हैं।

#### यदि आपके पास एक योजना प्रबंधक है

यदि आपके पास एक योजना प्रबंधक है, तो वे:

* सेवाओं का भुगतान करेंगे
* आपके भुगतानों का रिकॉर्ड बनाकर रखेंगे।

आपके सेवा प्रदाताओं को अपनी इन्वॉइसें आपके योजना प्रबंधक के पास भेजनी होंगी।

#### यदि आपके निधीकरण का प्रबंधन एनडीआईए द्वारा किया जाता है

यदि आपके निधीकरण का प्रबंधन एनडीआईए द्वारा किया जाता है, तो आपके सेवा प्रदाता myplace portal के माध्यम से अपने भुगतानों का दावा करेंगे।

आपके सेवा प्रदाता को इनकी आवश्यकता होगी:

* आपका एनडीआईएस नंबर
* आपकी जन्म तिथि
* आपका पारिवारिक नाम।

## यह सुनिश्चित करना कि आपकी योजना आपके लिए कारगर है

### अपने बजट का ध्यान रखना

इस बात की जांच करना एक अच्छा विचार है कि आपका कितना निधीकरण:

* प्रयुक्त हो चुका है
* बाकी बचा है।

आपको खुद को मिलने वाले समर्थनों का रिकॉर्ड भी रखना चाहिए।

यदि आप अपने निधीकरण का आत्म-प्रबंधन करते/करती हैं, तो आपको अपने खर्चे को ट्रैक करने की आवश्यकता होती है।

आपको उतने निधीकरण का उपयोग करना चाहिए, जितनी आपको आवश्यकता होती है, जब आपको इसकी आवश्यकता होती है।

और सेवा प्रदाताओं को ऐसे समर्थनों के लिए दावा नहीं करना चाहिए, जो उन्होंने प्रदान नहीं किए हैं।

यदि ऐसा होता है, तो आपको:

* अपने सेवा प्रदाता से संपर्क करना चाहिए
* समस्या को ठीक करने का प्रयास करना चाहिए।

### यदि आप प्राप्त होने वाले समर्थनों से खुश नहीं हैं, तो क्या होगा?

यदि आप प्राप्त होने वाले समर्थनों से खुश नहीं हैं, तो आपको अपने सेवा प्रदाता से बात करनी चाहिए।

आप अपने किसी भरोसेमंद व्यक्ति से खुद को समर्थन देने के लिए पूछ सकते/सकती हैं, जैसे एक पक्ष-समर्थक - कोई ऐसा व्यक्ति जो विकलांगता-ग्रस्त लोगों की ओर से आवाज उठाता है।

आप समर्थन के लिए एनडीआईएस आयोग (NDIS Commission) से भी संपर्क कर सकते/सकती हैं।

और आप सेवा प्रदाताओं को बदल सकते/सकती हैं, यदि आप:

* उनसे खुश नहीं हैं
* आपको अब उनकी सेवाओं की आवश्यकता नहीं है
* किसी अन्य सेवा प्रदाता की खोज कर रहे/रही हैं, जिसके साथ आप काम करना चाहते/चाहती हैं।

आपको और आपके सेवा प्रदाता को इस बात पर सहमत होना होगा कि आप समर्थन कब समाप्त करना चाहते/चाहती हैं।

### यदि आपके जीवन में कुछ बदल जाए, तो क्या होगा?

समय बीतने के साथ आपके जीवन में कुछ बदल सकता है, जैसे:

* अपनी विकलांगता के लिए वह समर्थन, जिसकी आपको आवश्यकता है
* आप कहाँ रहते/रहती हैं
* आप किसके साथ रहते/रहती हैं
* आपकी नौकरी।

यदि आपके जीवन में कुछ बदल जाता है, तो कृपया जितनी जल्दी हो सके हमें बताएँ।

आपके जीवन में बदलाव होने पर आपकी योजना को बदलने की आवश्यकता हो सकती है, ताकि यह आपको बेहतर तरीके से समर्थन दे सके।

या फिर आपकी योजना पहले के समान ही बनी रह सकती है।

आप हमारी वेबसाइट पर उपलब्ध फॉर्म के माध्यम से हमें बता सकते/सकती हैं कि क्या बदल गया है।

[www.ndis.gov.au/participants/using-your-plan/changing-your-plan/change-circumstances](http://www.ndis.gov.au/participants/using-your-plan/changing-your-plan/change-circumstances)

आप एनडीआईए कार्यालय में व्यक्तिगत रूप से भी हमें बता सकते/सकती हैं कि क्या बदल गया है।

और आप हमें फोन पर भी बता सकते/सकती हैं।

## आपकी योजना का पुनराकलन

आपकी योजना की एक समाप्ति तिथि होगी।

आपकी योजना के समाप्त होने से पहले हम आपकी योजना का **पुनराकलन** करने के उद्देश्य से समय और दिन की व्यवस्था करने के लिए आपसे संपर्क करेंगे।

जब हम आपकी योजना का पुनराकलन करते हैं, तो हम यह देखने के लिए जांच करते हैं कि क्या बदलने की आवश्यकता है।

हम आपकी योजना का पुनराकलन इस प्रकार कर सकते हैं:

* व्यक्तिगत रूप से
* फोन पर।

जब हम आपकी योजना का पुनराकलन करते हैं, तो आपके साथ कोई अन्य व्यक्ति मौजूद हो सकता है, जैसे:

* परिवार का कोई सदस्य
* दोस्त
* पक्ष-समर्थक।

जब हमें आपकी योजना का पुनराकलन करने की आवश्यकता हो, तो कृपया अपने साथ इन्हें लाएँ:

* यह पुस्तिका
* अपने समर्थनों में से कोई भी रिपोर्ट या जानकारी, जैसे आपके डॉक्टर की रिपोर्ट।

### जब हम आपकी योजना का पुनराकलन करते/करती हैं, तो इसके लिए तैयारी करना

जब हम आपकी योजना का पुनराकलन करते हैं, तो यह जांच करने के लिए एक अच्छा समय होता है कि क्या आपके समर्थन इन बातों में आपकी सहायता कर रहे हैं:

* अपने काम-काज खुद करना
* नई कुशलताएँ सीखना।

यह महत्वपूर्ण है कि आपकी योजना:

* आपके लिए अच्छी तरह से काम कर रही है
* आपके जीवन में बदलाव आने के साथ-साथ बदलती रहती है।

जब हमें आपकी योजना का पुनराकलन करने की आवश्यकता होगी, तो हम आपको बताएँगे कि आपको अपने साथ क्या लाना है।

#### हमारे द्वारा आपकी योजना का पुनराकलन किए जाने से पहले विचार करने योग्य बातें

आप अपनी योजना का पुनराकलन किए जाने से पहले कुछ प्रश्नों के बारे में सोच सकते/सकती हैं।

आपकी योजना में क्या बातें अच्छी तरह से कारगर रही हैं?

क्या बातें अच्छी तरह से कारगर नहीं रही हैं?

क्या आपके समर्थनों से आपको इन बातों में सहायता मिली है:

* अपने काम-काज खुद करना
* नई कुशलताएँ सीखना?

क्या अपने समर्थनों से आपको अपने लक्ष्यों की ओर काम करने में सहायता मिली है?

आप किन लक्ष्यों के बारे में:

* काम करना जारी रखने के/की इच्छुक हैं?
* परिवर्तन करने के/की इच्छुक हैं?

क्या आपको भविष्य में एनडीआईएस से समर्थन की आवश्यकता होगी?

क्या आप बदलना चाहते/चाहती हैं कि आपके कुछ या पूरे निधीकरण का प्रबंधन कैसे किया जाता है?

क्या आपको खुद और अधिक काम-काज कर पाने के लिए अधिक समर्थन की आवश्यकता है?

क्या आपको घर पर मिलने वाले समर्थन आपकी आवश्यकताओं को पूरा करते/करती हैं?

क्या आपके पास ऐसी समर्थनकारी तकनीकी है:

* जो पुरानी हो गई है?
* जिसे बदलने की आवश्यकता है?
* जिसकी अब आपको ज़रूरत नहीं है?

### जब हम आपकी योजना का पुनराकलन करते हैं, तो आप किस बारे में बात कर सकते/सकती हैं?

हमने कुछ प्रश्न लिखे हैं, जिनके बारे में आप विचार कर सकते/सकती हैं।

जब हम आपकी योजना का पुनराकलन करते हैं, तो इनके उत्तर आपको सहायता दे सकते हैं।

अपने उत्तरों को साझा करने के लिए आपको चौखाने उपलब्ध कराए गए हैं।

#### सोचने के लिए प्रश्न

आपकी योजना में क्या बातें अच्छी तरह से कारगर रही हैं?

इसमें वे लक्ष्य शामिल हैं, जिनकी ओर आपने कार्य किया है।

|  |
| --- |
|  |

आपकी योजना में क्या बातें अच्छी तरह से कारगर नहीं रही हैं?

|  |
| --- |
|  |

आपके पास अपनी योजना के प्रबंधन के तरीके के बारे में क्या प्रश्न हैं?

क्या आप अपने निधीकरण के प्रबंधन का तरीका बदलना चाहेंगे/चाहेंगी?

|  |
| --- |
|  |

क्या अपनी अगली योजना के लिए आपके कोई नए लक्ष्य हैं?

|  |
| --- |
|  |

आपके नोट्स और अन्य प्रश्न:

|  |
| --- |
|  |

#### आगे क्या होता है?

आप अपने लक्ष्यों की ओर काम करने के लिए अपनी योजना और निधीकरण का उपयोग कर सकते/सकती हैं।

आप अपनी योजना को देखने के लिए myplace portal या NDIS ऐप में लॉग इन कर सकते/सकती हैं।

आपका स्थानीय क्षेत्र समन्वयक, या आरंभिक बचपन भागीदार या एनडीआईए योजनाकार आपको यह सुनिश्चित करने में सहायता देगा कि आपकी योजना आपके लिए अच्छी तरह से काम करती है।

जब हमें आपकी योजना का पुनराकलन करने की आवश्यकता होगी, तो हम आपसे संपर्क करेंगे।

## और अधिक जानकारी

इस पुस्तिका के बारे में और अधिक जानकारी के लिए आप हमसे संपर्क कर सकते/सकती हैं।

आप हमारी वेबसाइट पर जा सकते/सकती हैं।  
[www.ndis.gov.au](http://www.ndis.gov.au)

आप हमें कॉल कर सकते/सकती हैं।  
1800 800 110

आप हमें फेसबुक पर फॉलो कर सकते/सकती हैं।  
[www.facebook.com/NDISAus](http://www.facebook.com/NDISAus)

आप हमें ट्विट्टर पर फॉलो कर सकते/सकती हैं।   
@NDIS

### हमसे बात करने के लिए समर्थन

आप हमारी वेबसाइट की ऊपरी तरफ हमारी वेबचैट सुविधा का उपयोग करके हमसे ऑनलाइन बात कर सकते/सकती हैं।  
[www.ndis.gov.au](http://www.ndis.gov.au)

यदि आप अंग्रेज़ी के अलावा किसी अन्य भाषा का उपयोग करते/करती हैं, तो आप अनुवाद और दुभाषिया सेवा (टीआईएस) [Translating and Interpreting Service (TIS)] को कॉल कर सकते/सकती हैं।  
131 450

यदि आपकी बोलने या सुनने की क्षमता में खामी है, तो आप इन्हें कॉल कर सकते/सकती हैं:

* टीटीवाई  
  1800 555 677
* स्पीक एंड लिसन  
  1800 555 727
* राष्ट्रीय रिले सेवा  
  133 677  
  [www.relayservice.gov.au](http://www.relayservice.gov.au)

## शब्द सूची

यह सूची समझाती है कि इस दस्तावेज में **बोल्ड** शब्दों का क्या अर्थ है।

**Administrative Appeals Tribunal (AAT) [प्रशासनिक अपील न्यायाधिकरण (एएटी)]**

एएटी (AAT) सरकारी निर्णयों की समीक्षा करता है।

**समर्थनकारी तकनीकी:**

समर्थनकारी तकनीकी:

* काम-काज करना आसान बना सकती है
* आपको सुरक्षित रख सकती है।

समर्थनकारी तकनीकी:

* एक सहायक एड (साधन) या उपकरण हो सकती है
* उपयोग करने के लिए एक प्रणाली हो सकती है।

**सहमति**

जब आप सहमति देते/देती हैं, तो आप यह बताते/बताती हैं कि कुछ करना ठीक है।

**निधीकरण**

निधीकरण सरकार की ओर से मिलने वाला पैसा होता है, जिससे समर्थन और सेवाओं के लिए भुगतान किया जाता है।

**आंतरिक समीक्षा**

आंतरिक समीक्षा में हम यह देखने के लिए आपकी योजना की जांच करते हैं कि क्या:

* यह अच्छी तरह से काम कर रही है
* इसे बेहतर बनाया जा सकता है।

**दुभाषिया**

दुभाषिया ऐसा व्यक्ति होता है जो:

* आपकी भाषा बोलता है
* यह समझने में आपको सहायता देता है कि कोई क्या बोल रहा है।

**इन्वॉइस**

इन्वॉइस एक दस्तावेज होता है, जिसमें ये बातें शामिल होती हैं:

* सेवाओं की सूची, जिनके लिए भुगतान करना है
* वह धनराशि, जिसका भुगतान करना है।

**एनडीआईएस गुणवत्ता एवं रक्षोपाय आयोग (एनडीआईएस आयोग) [NDIS Quality and Safeguard Commission (NDIS Commission)]**

एनडीआईएस आयोग यह सुनिश्चित करता है कि एनडीआईएस में शामिल होने वाले विकलांगता-ग्रस्त लोग:

* सुरक्षित रहते हैं
* अच्छी सेवाएँ प्राप्त करते हैं।

**पुनराकलन**

जब हम आपकी योजना का पुनराकलन करते हैं, तो हम यह देखने के लिए जांच करते हैं कि क्या बदलने की आवश्यकता है।

**पंजीकृत प्रदाता**

कुछ सेवा प्रदाता उस सूची में शामिल होते हैं, जिसपर एनडीआईएस आयोग दृष्टि रखता है।

हम उन्हें पंजीकृत प्रदाता कहते हैं।

**सेवा अनुबंध**

सेवा अनुबंध आपके और आपके सेवा प्रदाता के बीच एक लिखित योजना होती है।

**सेवा आरक्षण**

सेवा आरक्षण में शामिल है:

* आपको किस प्रकार का समर्थन उपलब्ध कराया जा रहा है
* आरक्षण कितने समय के लिए है
* सेवा का शुल्क क्या होगा।

**सेवा प्रदाता**

सेवा प्रदाता अन्य लोगों को सेवा उपलब्ध कराके उन्हें समर्थन देता है।

**समर्थन बजट**

हम अलग-अलग प्रकार के समर्थनों के भुगतान के लिए आपके निधीकरण को विभाजित करेंगे।

हम इसे आपका समर्थन बजट कहते हैं।

यह पढ़ने में आसान दस्तावेज जानकारी सुलभता समूह ने निर्मित किया है। इस दस्तावेज के बारे में किसी भी पूछताछ के लिए कृपया [www.informationaccessgroup.com](http://www.informationaccessgroup.com) पर जाएं। कार्य सँख्या 4849 का संदर्भ दें।

DA0686 Hindi (LOTE) Booklet: 3 Using your NDIS plan Oct 2022